Էրիկա Էլենիակ

**Էրիկա Էլենիակ** (, ), ամերիկացի դերասանուհի և ֆոտոմոդել։ Առավել հայտնի է «Մալիբուի փրկարարները» սերիալում (1989-1992 թվականներ) դերով։

## Կենսագրություն
Էրիկա Էլենիակը ծնվել է Գլենդելում (Կալիֆոռնիա նահանգ)՝ լիազոր ներկայացուցիչ և փորձագետ-վկա Դեյլա Ալան Էլենիակի (ծնվ․ 1946 թվականի ապրիլի 1-ին Էդմոնտոնում) և Այրիս Մայա Էլենիակ-Արնոլդի ընտանիքում (ծնվ․ 1945 թվականի նոյեմբերի 17-ին)։ Հոր կողմից Էրիկան ունի ուկրաինական արմատներ․ նրա ապուպը եղել է Վասիլ Էլենյակը՝ Կանադայում հաստատված առաջին ուկրաինացիներից մկեը։ Նրա հորեղբայրը Էդդի Քերոլն է։

Մոր կողմից Էրիկան ունի էստոնական և գերմանական արմատներ։ Ազգականների շարքում նրա՝ մայրական գծով տատիկը եղել է էստոնացի հոգևոր հովիվ Ռեյն Նեգոն։

Էրիկան ունի կրտսեր քույր՝ Ալեքսիսը (ծնվել է 1973 թվականի հուլիսի 30-ին), որը 2011 թվականին դարձել է հավաստագրված պիլատեսիայի հրահանգիչ։

## Կարիերա
1980 թվականին Էրիկան նկարահանվել է «*Star Wars Underoos*» գովազդում։ Մեծ էկրաններին առաջին անգամ հայտնվել է 12 տարեկանում Սթիվեն Սփիլբերգի «Այլմոլորակային» ֆիլմում, որտեղ կատարել է դրվագային դեր։ Երկար ժամանակ դերասանի կարիերան դուրս չէր գալիս հեռուստատեսության շրջանակներում։ Էրիկան նկարահանվել է հեռուստաֆիլմերում, ստացել է էպիզոդիկ դերեր հեռուստասերիալներում, մեկ տարվա ընթացքում նկարահանվել է «Չարլզը պատասխանատու է» սերիալում։

1989 թվականի հուլիսին *[[Playboy]]* ամսագիրը Էրիկային շնորհել է «Ամսվա աղջիկ» կոչումը (*July 1989 Playmate*)։ Շուտով նա դեր է ստացել «Մալիբուի փրկարարները» սերիալում։ Աշխատելով սերիալի նկարահանման հրապարակում երեք տարի, ինչպես նաև նկարահանվելով «Փրկարարները» մոտիվներով երկու հեռուստաֆիլմերում՝ Էրիկան լքել է սերիալը, որպեսզի փորձի իր բախտը կինոընկերությունում։ Չնայած նրան, որ դերասանուհին ստացավ գլխավոր դերերը կինոյի այնպիսի կուռքերին հավասար, ինչպիսին են «Պաշարման մեջ» ֆիլմում Սթիվեն Սիգալ, նրա՝ հաջողության հույսերը չարդարացան։ Դենիս Հոփերի «Պահականավ» (1994 թվական) և «Խնջույքասիրահարի սիրային պատմությունը» (1995 թվական) ֆիլմերի ձախողումից հետո Էրիկան սկսեց նկարահանվել «B» կատեգորիայի ֆիլմերում և հեռուստաֆիլմերում։ 1998 թվականին դերասանուհին վերադարձավ մեծ կինո՝ նկարահանվելով «Պանդորա նախագիծ» մարտաֆիլմում։

## Անձնական կյանք
Էրիկայի առաջին ամուսինը եղել է նուտրիցիոնիստ Ֆիլիպ Գոլյա (*Philip L. Goglia*), որի հետ ամուսնությունը կնքվել է 1998 թվականի մարտի 7-ին, ամուսնալուծվել են 2000 թվականին։ 2001 թվականին նա սկսել է հանդիպել նրա մասնակցությամբ *[[:en:Snowbound (2001 film)|Snowbound]]* ֆիլմի (2001 թվական) գլխավոր տեխնիկ-բեմադրող (*[[:en:key grip]]*) Ռոչ Դեյգլի (*Roch Daigle*) հետ։ 2005 թվականին նրանք ամուսնացան, իսկ 2007 թվականին ամուսնալուծվեցին։ Էրիկան ունի Ինդիաննա (*Indyanna Daigle*, ծնվել է 2006 թվականին) անունով աղջիկ։

## Ընտրյալ ֆիլմագրություն

## Պարգևներ
* 1989 թվական, Playboy, *July 1989 [[Playmate]]*
* 1990 թվական․ *Bravo,* Ոսկե «Օտտո» («Կին հեռուսաաստղեր» կատեգորիա)
* 1991 թվական, *Bravo,* Ոսկե «Օտտո» («Կին հեռուսաաստղեր» կատեգորիա)

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասաններ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ գերմանական սերմամբ
Կատեգորիա:Դերասանուհիներ Կալիֆոռնիայից
Կատեգորիա:Դերասանուհիներ այբբենական կարգով
Կատեգորիա:Մոդելներ այբբենական կարգով